ร้านนี้เป็นร้านที่ผมได้ยินมานานมากๆ สำหรับนักท่องราตรีว่าเมาแล้วต้องไปทานให้ได้ อร่อยสุดๆไปเลย แต่ก็ไม่ได้มีโอกาสมาสักที วันนี้ฤกษ์ครับ เลยถือโอกาสมาลองสักหน่อย

เวลาที่ผมไปถือร้านคือตอนตีสามครับ (ไม่เมา) โอ้วคนเยอะมาก คิดในใจว่ามันต้องอร่อยแน่ๆ หลังจากดูเมนูไป เอ...มันมีมากกว่าไก่ทอดด้วยเยี่ยมไปเลย เลยลองสั่งหมูทอด น้ำพริกหนุ่ม + ไข่ต้มและไก่ทอดมาลองครับ

หมูและไก่ทอดอร่อยทีเดียว น้ำพริกก็อร่อยครับ ทุกอย่างอร่อยหมด แต่....เฮ้ยถ้าให้กินตอนก่อนนอนหรือตอนเมาๆนี่มันไม่ใช่ปะ ปกติกินสร่างเมาหรือก่อนนอนเคยแต่ทานอะไรร้อนๆน้ำๆ ให้ร่างกายอุ่นและอิ่มสบายท้องจะได้หลับสบายๆ ครับ 

สรุปเลยมึนๆ กับการทานแบบนี้ก่อนนอนนิดนึง แต่ผมว่ามันจะเหมาะมากสุดๆถ้าทานแกล้มเหล้าครับ รอบหน้าไปอาจพกเหล้าไปทานตั้งแต่ร้านเปิด